
Vitae  genus,  praecipue  quod  ad  exercitationem  aut  igna¬ 
viam,  multum  facit,  hominesque  ab  aliis  morbis  incolumes 
praestat,  ad  alios  proclives  reddit.  Sic  exercitatio,  modo 
non  nimia  fuerit,  corpus  roborat,  concoctioni  opitulatur,  se¬ 
cretiones  et  excretiones  promovet,  sanguinis  motum  inten¬ 
dit,  neque  sinit  plus  justo  sanguinis  congeri ;  ideoque  mul¬ 
tos  morbos  vel  arcet,  vel  jam  inductos  atque  urgentes  de¬ 
pellit.  Gregory. 

Cum  caetera  animalia,  tum  etiam  hominem, 
ad  motus  varios  perficiendos  destinari,  ex  va¬ 
ria  et  pulcherrima  constitutione  satis  constat. 

Homo  quanquam  mente  capaci,  non  mundi 
tantum  notitiam  obtinere,  sed  tanquam  e  spe¬ 
cula  quadam  de  motibus  orbium  innumerabi¬ 
lium  nuncium  accipere  possit ;  larga  quanquam 
illi  manu,  terrae,  aeris,  marisque,  commoda,  be¬ 
nigna  ministrat  Natura  5  quanquam  coeli  decus 

lucidum,  vel  eo  absente,  luna  inter  ignes  mi- 
nores  cursu  indefesso  illi  servire  properat ;  mi¬ 
nimum  utilitatis  ex  his  omnibus  perciperet,  ni 
animi  sui  corporisque  facultates  voluntate  re¬ 
gere  posset.  Infinita  primi  Motoris  sapientia, 
per  quam  universa  ex  chao  antiquo  formavit, 
‘‘  dum  triticum  et  zeam  et  hordeum  finibus  suis 
“  deponere  docebat,’’  mentis  facultates  corpo¬ 
risque  vires  juxta  exerceri  jubebat. 

- - - -  Pater  ipse  colendi 

Haud  facilem  esse  viam  voluit,  primusque  per  artem 

- - - - - curis  acuit  mortalia  corda  : 

Nec  torpere  gravi  passus  sua  regna  veterno 

Sed  non  animi  tantum  corporisque  constitutio 
et  necessitates  civiles  usum  et  exercitationem 
indicant,  inde  quoque  magna  ex  parte  animi 
corporisque  salus  pendet.  Intellectus  faculta¬ 
tes  neglectae  torpent ;  et  motus  organa  desidiae 
dedita  non  solum  minus  utilia  redduntur,  sed 
etiam  molestia  morbisque  nos  afficiunt. 


*  Virg.  Georg.  i. 

Apud  Sapientissimas  inter  antiquas;  nationes 
eOrporis  exercitatio  in  magno  fuit  pretio.  In¬ 
de  instituta  illa  inter  Persas  antiquissimos  et 
etiam  inter  Graecos.  Pleraeque  Graeciae  civi-^ 
tates  civium  suorum  nutrices,  iis  exercitatio¬ 
nibus  eos  erudiebant,  quas  fortes  paratosque 
reddituras  adversus  Asiae  potestatem  crede¬ 
bant 

Institutio  liberorum  inter  Israelitas  eadem 
fere  ac  inter  -dEgyptios  Graecosque  vetustio¬ 
res  fuisse  videtur.  Corpora  per  labores  et  ex¬ 
ercitationes,  animos^  per  musicam  atque  literaS 
formabant. 

Romanus  in  bellum  et  in  agros  colendos  na* 
tus,  magnam  juventutis  suae  partem  inter  labo¬ 
res  exercebat,  dum  equidem  respublica  sana  ma- 

•  Notandum  tamen  Aristotelem  in  capite  suo  quod 

fv/uvurtxi]g  inscribitur,  (pol.  viii.  4.)  methodos  a- 
pud  Graeciae  civitates  usitatas  carpefe,  Lacones  (ut  ifi- 
qult)  non  eodem  equidem  modo  ac  caeterae  civitates  etra- 
bant,  quae  disciplinae  athleticae  subjicientes  formam  juve¬ 
num  laedebant  atque  auctum  prohibebant  :  aliter  tamen 
peccabant  juvenes  suos  feroces  atque  ferinos,  duris  laboribus 
facientes. 

lieb^t.  At  postquam  libertatis  pertaesum,  et 
aucta  magnitudine  Roma,  vires  imminuta,  Grae¬ 
ciae  corruptae  mores  imitare  coeperat,  etiam  sub 
CiESARis  secundi  jam  tempore  poetam  ploran¬ 
tem  audimus  : 

■ - Nescit  equo  rudis 

Haerere  ingenuus  puer, 

■t - ludere  doctior 

iSeu  Graeco  jubeas  trocho, 

Seu  malis  vetita  legibus  alea  ». 

Grassantibus  socordia  atque  desidia,  simul 
tiam  corporum  vires  et  fortitudo  animorum  rue¬ 
bant.  Neglectis  exercitationibus  avitis,  haus- 
tisque  mollitiei  fluctibus  quos  in  Tiberim  ve¬ 
hens  Syrus  defluxit  Orontes,  Romani,  quon¬ 
dam  humani  generis,  per  leges  columen,  per 
artes  cultores,  per  vim  terror,  “  corporibus  in- 
“  gentibus  artubusque  exercitis  foetuum  quos 
horrida  parturiebat  Germania’*  tandem  ce- 

i 

dere  cogebantur. 

“  Verisimile  est,”  inquit  Gelsus  t,  de  ve-^ 
tustioribus  inemorans,  “  inter  nulla  auxilia  ad- 


*  Hor.  Carni. 


t  Lib.  h 

‘‘  versfe  valetudinis,  plerumque  tamen  eam  bo* 

“  nam  contigisse,  ob  bonos  mores,  quos  neque 
“  desidia  neque  luxuria  vitiarunt,  siquidem  haec  , 
“  duo  corpora  prius  in  Graecia,  deinde  apud  nos 
‘‘  afflixerunt/’ 

Tam  magnum  morborum  quorundam  incre¬ 
mentum,  quam  inaequalitas  ingens  quam  inter 
veterum  et  inter  recentium  harum  regionum 
incolarum  vires  antiquitatis  demonstrant  mo¬ 
numenta,  in  diversitatem  laborum  et  aliarum 
exercitationum,  ex '  magna  parte  proculdubio 
sunt  attribuenda. 

Ingenium  quidem  hominum  nunquam  plus 
quam  his  temporibus  exercitum  fuisse  videtur* 
Haud  unquam  magis  res  humanae,  aut  in  bel¬ 
lo  aut  etiam  in  agris  colendis  caeterisque  pa¬ 
cis  officiis,  animi  potius  quam  corporis  vi  pro¬ 
cesserunt. 

Dum  vero  rerum  naturalium  indagationes 
profundae  et  accuratae,  virium  corporis  usura 
minuerunt :  dum  ingenia  magna  aevi  sui  plau* 
sum  inde  acquirunt,  et  laudibus  suis  immorta¬ 
litatem  involvere  sperant,  desidiam,  et  eorum  Ia- 

borum  imminutionem,  quos  constitutioni  huma- 
nm  aptos  esse  indicat  Natura,  sua  subsecuta 
sunt  mala,  et  longa  morborum  acies,  in  simplici 
naturae  conditione  ignota,  vel  pene  ignota,  fi¬ 
lum  vitae  nostrae  abrumpunt,  vel  corpora  dolor¬ 
ibus  et  molestiis  afficiunt. 

At  dum  mortalium  generi  tam  multa  multi- 
genaque  mala  inciderunt,  haud  defuit  inge¬ 
nium  ad  malorum  remedia  invenienda.  Me¬ 
dendi  scientia,  qualis  nusquam  antiquitus  fuit, 
sese  nunc  ostendit ;  fidemque  medicis  adhibent 
homines,  rudibus  sed  sanioribus  barbaris  igno¬ 
tam.  Fretum  igitur  hac  fide  medicum,  mon¬ 
strante  Natura  viam,  homines  a  semitis  suis  de¬ 
viis  revocare,  et  inter  alia  praeceptiones  de  mo¬ 
tu  et  exercitatione  inculcare  oportet. 

Plurimi  sunt  morbi  quos  ars  nostra  tollere 
valet :  sunt  etiam  quibus  subvenire  nequit  : 
multos  ne  sint  praecavere  licet.  Asclepiades 
quidem  apud  Celsum  officium  medici  “  ut  tu- 
“  to,  ut  celeriter,  ut  jucunde  curet’’  definivit : 
sed  medico  longe  latior  campus  patet, — mor¬ 
bos  arcere :  illius  est  quod  apud  Xenophon- 

TEM  *  duci  Cambyses  attribuit :  “  AXh!  Si  xat 
Jro/  (jjh  H.g  'kifitg  l^a^riav  pocyBvra^v  shi  rmg 

(4fi^s'cc},  iiTOif  xoci  iocr^oi  orotu  rivkg  vasTiami  rhetB  I^vroct 
r^r«*  <roJ  TiiTu  iMBrako‘7r^BZB$B^(x,  Bsm  h  r^g  v/ieiag 

Non  datur  (inquit  Hoffman  t,  nec  deest 
vis  magna  experientiae  ad  ejus  testimonium 
confirmandum,)  “  non  datur  praesentius  ad  tu- 
endam  sanitatem,  morbosque  avertendos,  mo- 
tu  et  exercitatione  corporis  remedium.” 
Musculorum  motum,  qui  voluntate  fit.  Exer¬ 
citationis  t  nomine  appello  :  nec  hac  usus  defi¬ 
nitione,  in  divisionem  vulgo  usurpatam,  in  ex¬ 
ercitationes  activas  scilicet,  et  passivas  incido. 
In  hoc  sensu  exercitationis  species  frictio  vi¬ 
deri  nequit ;  praeterea,  apud  auctores,  qui  ea  di¬ 
visione  utuntur,  equitationem  comperio  inter 
passivas  vel  mixtas  locari.  At  tametsi  ne- 
cesse  sit  fatearis  equitem,  (imprimis  si  male 

«  Cyrop.  1.  i. 

f  De  Motu  optimo  sanitatis  praesidio, 
t  Corjjom  nempe :  quod  semper  intellectum  vola.  Ani¬ 
mi  quoque  sunt  exercitationes,  de  quibus  non  hic  sermo. 


I 


s 


DE  EXERCITATIONE, 


equitet,)  succussationibus  obnoxium  esse,  qui¬ 
bus  clarus  Sydenhamus  tanta  commoda  attri¬ 
buit  ;  quatenus  istarum  tamen  succussationum 
refert,  rei  notio  voluntatis  ideam  certissime  ex¬ 
cludit,  et  ab  extensione  termini  exercitationis 
res  excluditur.  Equitatio  tamen  exercitationis 
nomen  sibi  rectissime  vindicat,  vel,  ut  aiunt  di¬ 
visores,  exercitationis  activae. 

Neque  tamen,  cum  a  comprehensione  ter¬ 
mini  exercitationis  eas  excludam,  res  caeteras 
varias  temno,  quae  ad  exercitationes  singulas 
pertinent :  hae  multae  sunt,  nec  parvi  momenti ; 
viam  vero  mihi  planam  paro,  nomen  notioni 
abstractae  clarae  et  distinctae  affigens. 

Quantum  morbis  praecavendis  et  sanitati  tu¬ 
endae  inserviat  exercitatio,  vel  ex  libris  qui  de 
medicina  practica  tractant  abunde  constat. 
Multorum  morborum  qui  sub  classibus  mediis 
illustris  CuLLEN  ponuntur,  desidia  inter  causas 
remotas  annumeratur.  Haud  tam  saepe  py- 
rexiis  praecedere  dicitur.  Fortasse  tamen  ex 
observatione  accuratiore  concludi  poterit,  ad 
hujus  classis  morborum  impetus  infestos  in  vi- 

vitandos  tam  desidiam  quam  exercitationis  a- 
busum  non  parum  contribuere.  “  On  assure,’^ 
inquit  Alibert  “  que  Pactivite  et  la  sobriete 
“  des  anciens  Germains,  qualifies  par  nous  du 
“  nom  de  Barbares,  les  rendoient  exempts  des 
maladies  qui  reclament  Poperation  de  la  saig- 
nee.^' 

Sed  ut  quam  sit  utilis  ad  sanitatem  tuendam 
exercitatio  optime  aestimemus,  necesse  fuerit 
qualem  in  singulas  functiones  vim  habet  con¬ 
siderasse.  Et  primo  quod  ad  ipsos  musculos 
attinet. 

“  Musculi  voluntarii  motus  justo  et  valido 
‘‘  usu,  modo  hic  non  nimius  fuerit,  firmiores, 
“  mobiliores,  et  validiores  redduntur,  et  magis 

“  torosi  fiunt ;  hinc  ab  ipsa  forma  de  viribus 

# 

*  Elemens  de  Therapeutique  et  de  Matiere  Medicale. 
Nescio  unde  haec  certa  hausta  sit  notitia ;  sed  gnavos 
Germanos  fuisse  ex  J.  Caesare  cognoscimus.  (De  Bell.  Gall.) 
Doctiss.  Edouardus  Gibbon,  Corn.  Tacitum  auctorem  ha¬ 
bens,  contrarium  affirmavit.  Haud  tamen  in  hujusmodi  re¬ 
bus  fidei  Cornelianae  fidendum,  ut  ex  tela  ista  praejudicii 
et  falsae  descriptionis  qua  tumet  lib.  v.  Hist.  ejus  facile  ju¬ 
dicaris. 

“  hominum  judicare  solemus.  Res  sculptori- 
“  bus  bene  perspecta,  qui  alia  ratione  Hercu- 

LEM,  quod  ad  musculos,  alia  Apollinem,  a- 
“  lia  Venerem  exprimere  norunt 

Robur  musculorum  exercitatione  auctum, 
in  bajulis  vel  sociis  navalibus  admirari  licet, 
qui  pondera  ingentia  facillime  portant,  quibus 
alii  vix  aut  rie  vix  quidem  subire  poterint. 
Quanta  facilitate,  qualique  accuratione  tam  va¬ 
riae  sonorum  compositiones  musculis  vocis  per¬ 
aguntur,  vel  ex  organis  musicis  assuetorum  di¬ 
gitis  eliciuntur  !  Quis  non  mirarit  facilitatem, 
qua  motus  difficillimi  ab  eis  perficiuntur,  qui 
saltui,  saltationi  aliisque  exercitationibus  assue¬ 
facti  fuerint?  Gallorum  cadavera  in  Lutetige 
nosocomiis  incidentes,  quam  bene  expressos  il¬ 
los  musculos  vidimus,  quorum  motus  frequens 
et  voluntate  factus  vultibus  facetae  illius  natio¬ 
nis  illum  animum  et  illam  iiitelligentiam  dede¬ 
rat ! 

Quantum  in  mobilitate  usus  quoque  perficit. 


•  Gregory,  Consp.  cccxxxviii. 

potest  sciri  (ut  notat  Bichat  *)  ex  agilitate 
majore  quam  fere  dextri  habent  artus.  “  Tout 
**  est  egal/’  inquit,  “  dans  le  volume,  le  nom- 
“  bre  des  fibres,  les  nerfs  de  Pun  et  Pautre  des 
‘‘  membres  superieurs  ou  ii^erieurs  ;  la  diffe- 
“  rence  de  leur  systeme  vasculaire  est  presque 
‘‘  nulle.  II  suit  de  la  que  bien  que  quelques 
“  circonstances  naturelles  ont  influe  sur  le 
choix  de  la  direction  des  mouvemens  gene- 
“  raux  qu’exigent  les  habitudes  sociales :  (tels 
‘‘  sont  le  leger  exces  de  diametre  de  la  sous- 
“  claviere  droite,  et  le  sentiment  de  lassitude 
“  qui  accompagne  la  digestion  ;)  cette  discor- 
“  dance  n’est  pas,  ou  presque  pas,  dans  la  na- 
“  ture ;  elle  est  la  suite  manifeste  de  nos  habi- 
“  tudes  sociales,  qui  en  multipliant  les  mouve- 
“  mens  d’un  cote  augmentent  leur  addresse, 
“  sans  trop  ajouter  a  leur  force.’’  Si  dextra 
tamen  multo  validius  et  frequentius  quam  si¬ 
nistra  exercetur,  musculi  illius  eo  validiores  et 


•  Sur  la  Vie  et  la  Mort. 

magis  torosi  reddentur  5  ut  in  quibusdam  mi¬ 
litibus  notare  licet. 

‘‘  Musculus  vi  sua  sese '  contrahens  brevior 
“  fit,  crassior,  durior,  turget,  figuram  suam  si- 
“  tumque  ratione  ^  partium  vicinarum  mutat, 
“  movet  sese  ex  tota  sua  mole  et  quavis  fibra 
“  sua,  movet  et  partes  ad  quas  pertinet,  quas- 
“  que  contingit ;  et  si  quem  habet  antagonis- 

I 

“  tam,  et  quae  huic  contiguae  sunt  partes. 
“  Quum  vero  deinde  contentionem  suam  re- 
“  mittit,  et  ipse  in  statum  pristinum  redit,  et 
“  restituuntur  quaecunqiie  dimota  fuerint.  Ita- 
“  que  ab  initio  contractionis  ad  oczfjtjyjv  usque, 
“  et  deinde  ad  plenam  usque  relaxationem, 
“  omnes  illae  partes  in  continuo  motu  sunt,  eo- 
“  que  multum  variante 

Et  non  singulorum  tantum  musculorum  robur 
mobilitas  atque  aliae  proprietates  ‘  exercitatione 
augentur ;  sed  per  frequentem  etiam  plurium 
simul  exercitationem  in  eodem  officio  peragen- 

...  ^ , 

*  Gaubius,  Path,  §  502, 

do, '  actio  conjuncta  accuratior  fit  et  perfectis¬ 
sima. 

,  Notandum  insuper  situm  accuratum  et  natu¬ 
ras  consentaneum  musculorum  inter  exercitan- 

I 

dum,  aliorum  musculorum  situm  multum  ju¬ 
vare,  etiam  qui  illis  vix  connecti  videntur. 

In  alteram  functionum  animalium  seriem, 
per  quam  externa  percipimus,  vim  nonnullam 
habet  exercitatio :  hinc  organa  quibus  inhae¬ 
rent,  situm  habent  in  quo  suas  accipiant  im¬ 
pressiones  ;  hinc  quoque  'a  laesionibus  defen¬ 
duntur. 

Quinetiam  ipsi  motus' voluntarii  causae  per¬ 
ceptionis  sunt ;  idque  magis  quo  magis  musculi 
intra  modum  exercentur.  “  Ab  actione  muscu- 
lorum,  quatenus  haec  fortis,  facilis,  alacris 
“  fuerit,  neque  ad  fatigationem  continuata,  vo- 
“  luptas  percipitur  sic,  “  ad  sua  organa  mo- 
tus  modice  et  crebro  exercenda  invitantur 
“  homines,  praesertim  pueri,  quorum  sic  vis  in- 
sita  promovetur,  et  facilis  et  promptus  usus 
“  discitur.  Contrarii  vero  ab  actione  musculo- 
/‘Vrum  sensus,- hebetudinis  nempe,  lassitudi- 


u 

“  nis,  difficultatis,  debilitatis  semper  molesti 
“  sunt 

Sanguinis  motus  ab  exercitatione  multum 
pendet.  Musculorum  actione  quae  inter  ex¬ 
ercitandum  fit  comprimuntur  venae.  Hae,  prae¬ 
cipue  in  partibus  musculosis  valvulis  instru¬ 
untur,  qui  sanguinem  ne  in  arterias  redeat  pro¬ 
hibent  :  hinc  velocitate  aucta  versus  cor  ruit, 
idque  organum  vehementer  stimulat,  sic  fre¬ 
quentius  fit  ventriculorum  et  auricularum  con¬ 
tractio,  et  sanguinis  impetus  per  arterias  auge¬ 
tur. 

Respiratio  etiam  multum  exercitatione,  prop¬ 
ter  impetum  majorem  sanguinis,  afficitur.  Mus¬ 
culos  quoque  thoracis,  transversum  septum  cae- 
terosque,  qui  respirationi  inserviunt,  pleraeque 
proculdubio  juvant  exercitationes.  Major  quo¬ 
que  oxygenii  vis  inspiratur. 

Si  verum  est  ipsius  ventriculi  humani  actio¬ 
nem  ad  solida  alimenta  subigenda  parum  con¬ 
ferre,  pars  multa  ciborum  qui  sorbentur,  nisi 
subacti  in  ventriculum  ingressi  fuerint,  nociva 

♦  Gregory,  Consp. 

vel  inutilis  sit  oportet,  et  vel  hinc  patet  mus¬ 
culorum  voluntariorum  motibus  ciborum  con¬ 
coctionem  niti.  Neque  vero,  ubi  senectute 
aut  casu  aliquo  organa  quibus  manditur  et  ex¬ 
tenuatur  cibus  perdiderimus,  et  cibos  arte  mol¬ 
litos  recipere  oportebit,  hujus  nulla  erit  actio¬ 
nis  utilitas  :  quoniam  haud  bene  paratus  cibus 
ventriculo  traditur,  nisi  quorundam  musculo¬ 
rum  actione  salivae  fluxu  excitato,  in  ea  cibi 
soluti  fuerint. 

Voluntate  quoque  aliquatenus  alimenta  pha¬ 
ryngi  traduntur :  nec  absimile  est,  inter  levio¬ 
res  quasdam  exercitationes,  quales  sunt  clara 
voce  lectio,  cantus  et  locutio  ;  succum  gastri¬ 
cum  alimentis  in  ventriculo  misceri ;  vix  etiam 
dubitandum,  musculos  qui  in  egerendis  expel¬ 
lendis  agunt,  multum  inter  eas  exercitationes 
juvari  quae  per  artus  inferiores  peraguntur. 

De  viribus  quibus  sanguis  niger  per  intesti¬ 
na  et  venam  portarum  impellitur  satis  constat. 
Hoc  loco  carnificis  Gallici  verba  proferre  libet: 
“  C’est  le  meme  mouvement  qui  se  perpetue 
des  visceres  gastriques  jusq’au  foie. 

On  ne  peut  disconvenir  que  les  agens  ex- 
terieurs  ne  soient  pour  beaucoup  dans  ce  der- 
nier  comme  dans  le  premier.  L’abaissement 
et  1’elevation  habitueis  du  diaphragme,  le 
mouvement  correspondant  des  parois  abdo¬ 
minales,  la  dilatation  et  le  reserrement  alter- 
natifs  des  visceres  creux  de  1’abdomen,  la 
locomotion  continuelle  des  intestins  greles, 
&c.  toutes  ces‘  causes  influent  certainement 
sur  le  mouvement  du  sang  noir  abdominal ; 
et  meme  je  crois  que  1’absence  de  la  plupart* 
d^entre  elles  contribue  autant  que  la  position 
perpendiculaire,  a  ralentir  ce  mouvement 
dans  les  veines  hemorroidales,  et  a  y  occa- 
sioner  des  varices ^  ^  r 


Men  (inquit  SAUNDEiist)  engaged  in  litera- 
“  ry  pursuits,  and  women,  from  leading  seden- 
“  tary  lives,  are  very  much  disposed^  to  jaun- 
“  dice  and  otber  diseases  of  the  abdominal  vis- 
cera ;  for  the  excretory  powers  of  the  liver 
“  depend  but  little  upon  any  action  which  the 


fV-  > . ;  n  i 


*  Bichat,  Ahatomie  Generale. 


t  *  On  the  Lirer. 

biliaiy  ducts  can  perform,  as  they  possess  a 
‘‘  very  small  degree  of  irritability ;  but  are  as- 
“  sisted  principally  by  ilie  agency  of  the  dia- 
“  phragtn  and  abdominal  muscles,  and  the  pe- 
“  ristaltic  motion  of  the  intestines  ;  and  more 
especially  from  the  agitation  which  the  hepa- 
“  tic  System  suffers  during  bodily  exercise; 
The  want,  therefore,  of  a  sufficient  degree  of 
exercise  to  assist  the  biliary  ducts  in  their 
“  excretory  function  must  necessariJy  lay  an 
“  ample  foundation  for  morbid  affections.  And 
“  the  necessity  of  this  external  aid  to  the  per- 
fect  action  of  the  liver  seems  more  obvious 
“  from  the  circum  stances  of  its  venous  circu- 
iation,  which  is  always  more  languid,  than 
“  in  those  secretory  organs  where  the  fluids 
are  kept  in  a  state  of  more  rapid  motion  by  , 
arterial  impidse.’^ 

Exercitatione  quoque,  chyli  per  vasa*  lactea, 
et  per  lymphatica  lymphae  motus  ex  maxima 
forsan  parte  nititur. 

X. 

Secretiones  singulae,  exceptis  exhalatione  per 
eutem-  et  sudore,  impetu  iiniversh  sanguinis 

aucto  parum  augentur  ;  “  haec  vero  mirum  in 
“  modum  augentur,  dummodo  neque  contrac- 
“  tio,  neque  alia  obstructio  vasorum  minimo- 
“  rum  cutis  fuerint,  neque  frigus  corpori  admo- 
tum.  Et  exhalatio  libera  laetum  et  hilarem 
‘‘  animum  quodammodo  efficit,  et  ab  eo  pro- 
movetur  Hinc  quoque  exercitatio  ant^ 
cibum  usurpata  concoctionem  et  appetitum 
multum  juvat,  propter  insignem  inter  cutem  et 
ventriculum  consensum. 

‘  Sed  aliae  etiam  secretiones  f,  ut  nonnulli  di¬ 
cunt,  exercitatione  quodammodo  promoven¬ 
tur,  nephritica  scilicet,  gastrica,  hepatica,  in¬ 
testinalis.  Piethora  etiam  et  morbi  qui  inde  o- 
riuntur,  exercitatione  moderata  arcentur. 

Compressione  quoque  inter  exercitandum, 
et  calore  humorem  supervacaneum  dispellente, 
partes  solidae  cohaerentiam  debitam  servantes 
flexibilitatem  acquirunt.  Galenus  carnes  ex¬ 
ercitationibus  utentium,  caseis  bene  jam  coagu- 


Gregory  Consp^ 


« 


f  Home  Praeleetiones. 

latis,  non  utentium  caseis  nondum  coagiilatis 
comparat. 

Nervorum  quoque  ratione  videtur  exercita* 
tio  animo  vigorem  et  alacritatem  praebere  ;  ne¬ 
que  dubitandum  est,  aninaum  fortem  atque 
hilarem  ad  morbos  resistendos  plurimum  va?. 
Iere. 

Sed  hic,  ut  et  alibi,  vera  invenitur  vetus  ea 
sententia,  eandem  saepe  'esse  bonorum,  malo¬ 
rumque  causam.  Exercitatio  vel  in  primis 
fons  est  sanitatis  5  eadem  morborum,  miseria¬ 
rum,  ipsius  etiam  mortis  causa  fieri  potest. 
Morbis  perinde  obnoxii  inter  Graecos  athletae, 
ac  qui  lucubrationibus  nocturnis  caeterisque  ad 
literarum  disciplinam  pertinentibus  sese  resig¬ 
narunt.  Sanitate  vix  meliori  plerique  fruuntur 
artifices,  quam  quae  plane  desidiosis  concedi¬ 
tur.  Qum  in  variis  corporibus  exercitationis 
usum  dirigere  debent,  pluria  sunt,  quam  ut  no¬ 
tem  :  praeceptiones  paucas  generales  posuisse 
sufficiat. 

\mo,  Quod  ad  modum. 

Galenus  *  multique  alii  (inter  quos  Celsus) 
Hippocratem  secutij  finefti  bifarium  genera¬ 
lem  exercitationi  posuerunt  \  sudorem  scilicet, 
vel  saltem  lassitudinem  quae  citra  est  fatigatio¬ 
nem  ;  idque  ipsum  modo  minus,  modo  magis 
faciendum.  Debiles  quam  fortiores  minus  se 
exerceant  oportet.  Senes  sudorem  fere  ca- 
yeant,  omnemque  lassitudinis  sensum  5  neque 
ultra  appetitum  cibi  excitatum  sese  exerceant. 
Adultorum  moderatae  sint  exercitationes.  A- 
dolescentes  (inter  7”^  et  annum  nempe) 
possunt  impune  intra  modum  incalescere,  an¬ 
helare,  sudare  et  lassari ;  plus  cibi  sumunt,  et 
plus  habent  virium,  ^tate  adolescente  exer¬ 
citationes  decrescere  debent.  Exercitatione 
nimia  auctus  laeditur  ;  nec  apud  Olympiam 
duobus  plures  vel  tribus  fuere  qui  juvenes  ii- 
dem  et  adulti  vicerunt. 

Exercitationes  violentiores  periculosissimae 
sunt ;  nec  raro  morbos  varios  inducunt* 

♦  Vide  sis  Mercurialis  de  Gymn.  I.  4,  c.  12,  ubi  multo  fu¬ 
sius  de  his  tractat. 

^IdOi  Exercitatio  debet  aequabilis  esse,  quoad 
diurnam  quantitatem. 

Exercitationes  conjungi  possunt.  Sic 
vocem  exercere  stantem  aut  ambulantem  juva¬ 
bit.  Stare  etenim  exercitatio  molestissima  est. 

Possunt  quoque  corporis  exercitationes  cum 
exercitationibus  animi  conjungi ;  ut  Cato  apud 
Ciceronem  *  de  Oratore  inquit :  Est  enim 

munus  ejus  non  ingenii  solum,  sed  laterum 
‘‘  etiam,  atque  virium.”  In  hoc  natura  forsan 
commode  imitari  potest. 

4/0,  Exercitationes  cum  magna  utilitate  in¬ 
ter  se  commutari  possunt. 

5/0,  Inter  exercitandum  corporis  situi  sem- 
per  attentio  adhibenda  ;  nec,  si  id  fieri  poterit, 
ullae  usurpandae  exercitationes  quae  corpus  con¬ 
tra  naturam  flexum  requirunt.  Thorax  vel  spi¬ 
na,  situ  pravo,  praesertim  in  junioribus,  multum 
laedi  possunt :  hinc  etiam  viscerum  morbi  ori¬ 
untur.  Denique,  exerdtationes,  inter  quas  ca¬ 
put  deorsum  tendit,  omnimodo  evitandae  t. 

*  De  Senectute. 

f  Forsan  haud  plane  inutile  fuerit  meminisse,  q}xod  saepe 

Temporis  et  loci  etiam  a4  exercitaiidum 
ratio  habenda*  De  his  multae  d^ri  possunt 
prasceptiones,  Semper  ante  cibum  potius  ex¬ 
ercitandum,  nec  ulla  post  cibum  exercitatio 
usurpanda,  nisi  ex  levioribus,  quales  sunt  vocis 
exercitationes, 

*7mo^  Corpus  inter  exercitandum  calefactum 
nequaquam  negligendum.  Frigus  imprimis  e- 
vitandum  vel  superficiei  admotum,  vel  potu 
ventriculo  oblatum*  Galenus  nonnullos  su¬ 
bito  mortuos  narrat,  qui  vinum  frigidum  post 
exercitationem  violentam  biberant. 

X  ^ 

8vo,  Animi  quoque  afiTectibus  cura  inter  ex- 


accidere  ab  aliis  accepi»  ipse  etiam  vidi ;  ineptas  nempe  nu-* 
triculas,  praesertim  in  Britannia  Minore,  puerorum  capita, 
non  solum  inter  movendum,  sed  etiam  ut  soporem  invitent, 
deorsum  versa  tenere.  Hinc  apoplexia  inducta  clamor  te¬ 
nellorum  cessat.  At  talia  periculosissima  esse  docet  optima 
Magistra  Natura,  quae  os  homini  sublime  tribuens,  eorum  sa¬ 
luti  qui  donum  nobile  temnunt  nequaquam  consuluit,  et  ideo 
plexura  mirabilem,  ut  loquuntur  anatomici,  bestiis  conces¬ 
sum,  hominibus  negavit ;  docent  cerebri  arteriae  tunica  ex¬ 
terna,  qua  caeterae  instruuntur  carentes.  Huic  forsan  attri¬ 
buendi  mori  morbi,  quibus  multi  obnoxii  sunt. 

ercitandum  adhibenda ;  eaeque  potius  usurpan¬ 
dae  exercitationes  quae  affectus  meliores  quam 
quae  pravos  excitant. 

